אהוד טננבאום

אהוד טננבאום (נולד ב-29 באוגוסט 1979) הוא האקר ישראלי שכונה "האנלייזר".

ביוגרפיה
טננבאום גדל בהוד השרון. הוא התפרסם בשנת 1998 כשנתפס על ידי ה-FBI לאחר שפרץ למחשבים של נאס"א, הפנטגון, הכנסת והצבא האמריקאי, ובחלק מהם שתל תוכנות מסוג רחרחן וסוס טרויאני. הוא נשפט בישראל ונידון לשנה וחצי מאסר, שמתוכן ריצה רק שמונה חדשים בשל שחרור מוקדם. בפסק הדין שניתן בערעור של טננבאום על גזר דינו כתבה השופטת דבורה ברלינר:

.

לאחר שנתפס אך קודם שנגזר דינו שירת זמן קצר בצה"ל, ושוחרר לאחר שעבר תאונת דרכים.

בשנת 2005 פעל כבעל חוות סוסים בחגור ויועץ לחברות אבטחת מידע.

בספטמבר 2008 נעצר בידי משטרת קנדה במונטריאול והואשם, יחד עם שלושה שותפים, בהונאה בסך של יותר מ-1.8 מיליון דולר קנדי.

בנובמבר 2013 נעצר באשמת הלבנת הון. בשנת 2015 נסגר תיק החקירה נגדו מחוסר ראיות.

בשנת 2014 עבר לגור ולעבוד בסין בתחום אבטחת מידע .

אזכורים בתרבות הפופולרית

 שמש (סדרת טלוויזיה): בפרק ״אין חדש תחת השמש״ (עונה 2, פרק 9), עוגן ואחיה הופכים לצמד האקרים בשם ״אנה ואלייזר״ אשר פורצים אל מחשבי הפנטגון. ה-FBI מגיע לעצרם ופשר הפריצה מכה גלים בחדשות. התסריט מתייחס לפרשת טננבאום, שהייתה אקטואלית בעת שידור הפרק.

קישורים חיצוניים 
 סער ורדי, לא טרויאנים, סוסים, באתר nrg
 בועז גוטמן, רמ"ח חקירות יאח"ה ניתוח פרשת האנלייזר
 
 הישראלי שפרץ לפנטגון והפך לאגדה

הערות שוליים 

ישראלים בתעשיית התוכנה
מורשעים בדין בישראל
האקרים
מומחי אבטחת מידע ישראלים
ישראלים שנולדו ב-1979